Oficiālais Vēstnesis L 001 , 04/01/2001 Lpp. 0006 - 0006



Komisijas Regula (EK) Nr. 3/2001 (2001. gada 3. janvāris), ar kuru groza Regulu (EK) Nr. 2734/2000, ar ko groza Regulu (EEK) Nr. 1627/89 par liellopu gaļas iepirkšanu konkursa kārtībā un ar ko atkāpjas no Regulas (EK) Nr. 562/2000, ar ko paredz sīki izstrādātus noteikumus Padomes Regulas (EK) Nr. 1254/1999 piemērošanai attiecībā uz liellopu gaļas iepirkšanu, vai groza to EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1999. gada 17. maija Regulu (EK) Nr. 1254/1999 par liellopu gaļas tirgus kopīgo organizāciju [1], un jo īpaši tās 47. panta 8. punktu, tā kā: (1) Ar Komisijas 2000. gada 14. decembra Regulu (EK) Nr. 2734/2000, ar kuru groza Regulu (EEK) Nr. 1627/89 par liellopu gaļas iepirkšanu konkursa kārtībā un ar kuru atkāpjas vai groza Regulu (EK) Nr. 562/2000, ar ko paredz sīki izstrādātus noteikumus Padomes Regulas (EK) Nr. 1254/1999 piemērošanai attiecībā uz liellopu gaļas iepirkšanu [2], ievieš vairākus grozījumus un atkāpes no Regulas (EK) Nr. 562/2000 [3] sakarā ar ārkārtas situāciju tirgū, ko izraisījuši nesenie notikumi, kas saistīti ar govju sūkļveida encefalopātiju (BSE). (2) Ņemot vērā šo tirgus ārkārtas situāciju un lai palielinātu to intervences pasākumu efektivitāti, kas paredzēti Regulā (EK) Nr. 2734/2000, otrajā uzaicinājumā uz konkursu, kurš minēts Regulas (EK) Nr. 2734/2000 6. panta 1. punktā, t. i., pirmajā uzaicinājumā uz konkursu, ko izsludina 2001. gada janvārī, jāatkāpjas no Regulas (EK) Nr. 562/2000 4. panta 2. punkta g) apakšpunkta attiecībā uz maksimālo liemeņu svaru, nenosakot nekādus svara ierobežojumus. (3) Liellopus, kas pieder šķirnēm, kuras uzskaitītas I pielikumā Komisijas 1999. gada 28. oktobra Regulā (EK) Nr. 2342/1999, ar ko paredz sīki izstrādātus noteikumus Padomes Regulas (EK) Nr. 1254/1999 par liellopu gaļas tirgus kopīgo organizāciju piemērošanai attiecībā uz piemaksu shēmām [4], kurā jaunākie grozījumi izdarīti ar Regulu (EK) Nr. 2733/2000 [5], nevar uzskatīt par gaļas šķirnes liellopiem. Uz šiem dzīvniekiem neattiecas Regulas (EK) Nr. 2734/2000 7. pants, jo tie nepalīdz samazināt ražošanu. (4) Attiecīgi jāgroza Regula (EK) Nr. 2734/2000. (5) Ņemot vērā situācijas izmaiņas, šai regulai jāstājas spēkā tūlīt. (6) Šajā regulā paredzētie pasākumi ir saskaņā ar Liellopu gaļas pārvaldības komitejas atzinumu, IR PIEŅĒMUSI ŠO REGULU. 1. pants Regulu (EK) Nr. 2734/2000 groza šādi: 1. Ar šādu tekstu aizstāj 6. panta 1. punkta pēdējo teikumu: "Tomēr pirmajā uzaicinājumā uz konkursu maksimālais svars ir noteikts 430 kg apmērā, un otrajā uzaicinājumā uz konkursu nepiemēro nekādus svara ierobežojumus." 2. Regulas 7. panta otrajā daļā pēc vārdiem "Šajā sakarā" pievieno šādu ievilkumu: "— liellopi, kas pieder šķirnēm, kuras nav uzskaitītas Regulas (EK) Nr. 2342/1999 I pielikumā." 2. pants Šī regula stājas spēkā dienā, kad to publicē Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 2001. gada 3. janvārī Komisijas vārdā – Komisijas loceklis Franz Fischler [1] OV L 160, 26.6.1999., 21. lpp. [2] OV L 316, 15.12.2000., 45. lpp. [3] OV L 68, 16.3.2000., 22. lpp. [4] OV L 281, 4.11.1999., 30. lpp. [5] OV L 316, 15.12.2000., 44. lpp. --------------------------------------------------